BEPALINGS & VOORWAARDES | Netwerk24
29 Julie 2016 07:27
KONTAKBESONDERHEDE VAN DIE DIENSSENTRUM
Jy kan die Netwerk24-dienssentrum kontak vir enige navrae of om jou intekening te verander/beëindig. Stuur 'n e-pos aan diens@netwerk24.com of skakel 087 353 1300 (plaaslik) of 27 21 285 0988 (oorsee). Kantoorure is tussen Maandag tot Vrydag van 07:00 tot 16:30 en Saterdag van 07:00 tot 11:00.
1.1 Netwerk24, 'n afdeling van Media24 Eiendoms Beperk (Registrasienommer: 1950/038385/07) ("ons", "Netwerk24") verskaf die inligting wat op en via hierdie webwerf en Netwerk24 se selfoon- en tablettoepassings vervat is (gesamentlik "die Dienskanale") en adverteer en verkoop hierdie diens aan jou onderhewig aan die bepalings en voorwaardes wat hierin uiteengesit word en waarna hierin verwys word as "die Voorwaardes", tensy anders vermeld. Vir die doeleindes van hierdie Voorwaardes beteken "Diens" toegang via die Dienskanale tot alle aanlyn inligting, e-poskorrespondensie, selfoonkorrespondensie, elektroniese koerante en tydskrifte en alle inhoud daarin, insluitend advertensies, foto's, beeld- en klankmateriaal en artikels ("die Publikasies").
1.2 Die Voorwaardes spesifiseer hoe jy die Dienskanale en die Diens kan gebruik, toegang daartoe kan verkry, daarna kan verwys of dit kan bekyk (gesamentlik "gebruik").
1.3 Ons kan op enige tydstip die Voorwaardes wysig en die gewysigde Voorwaardes sal via die Dienskanale beskikbaar gestel word. Enige verwysing hierin na die Voorwaardes sluit in die wysigings daartoe van tyd tot tyd.
3.1 Ons adverteer die Diens as 'n uitnodiging aan jou om te registreer om die Diens te gebruik. Om die registrasieproses te begin, moet jy jou naam, van, e-posadres, kontaknommer en 'n wagwoord ("Registrasie-inligting") op die toepaslike blad van die Dienskanaal invul.
3.2 Ons sal die geldigheid van jou e-posadres nagaan deur vir jou 'n outomatiese e-posboodskap te stuur wat 'n verifiëringskakel bevat. Wanneer jy op hierdie verifiëringskakel klik, sal jy na 'n bladsy gelei word wat bevestig dat jou e-posadres geverifieer is. Sodra dit gebeur het, begin die ooreenkoms vir jou gebruik van die Diens.
3.3 Wanneer jy registreer om die Diens te gebruik, word jou relevante kontakbesonderhede outomaties aangebring op ons selfoonboodskap- (SMS) en e-poskorrespondensielys vir ons redaksionele nuusbriewe. Jy kan ter enige tyd jou besonderhede van hierdie lyste verwyder ten einde geen verdere korrespondensie via hierdie kanale te ontvang nie. Hierdie keuse kan op Netwerk24 onder jou rekeninginligting uitgeoefen word, of via skakels of dergelike stappe wat in ons korrespondensie aangedui word.
3.4 Indien jy reeds 'n intekenaar op die gedrukte weergawe van enige van die koerante is, hoef jy nie die intekenvorm aanlyn in te vul nie. Jy hoef net jou intekenaarnommer (BP-kode) vir die gedrukte uitgawe in te tik onder "Ek is reeds 'n koerantintekenaar" op https://secure.netwerk24.com/Subskripsie. In hierdie geval kwalifiseer jy vir geldende afslag van toepassing op toegang tot die Diens. Kontak gerus die dienssentrum (besonderhede heel onder) vir enige navrae.
4 Gratis gebruik, gelde en betaling
4.1 Jy is op 'n gratis proeftydperk van 30 dae ("gratis proeftydperk") geregtig. Aan die einde van die gratis proeftydperk kan jy kies om teen 'n maandelikse tarief ("Intekengeld") steeds die Diens te gebruik. Indien jy nie die Intekengeld betaal nie, sal jy nie verdere toegang tot die Diens via ons Dienskanale hê nie.
4.2 Indien jy met 'n kredietkaart betaal moet jy die Intekengeld elke maand op dieselfde dag betaal. Intekengeld sal maandeliks outomaties van jou rekening verhaal word.
4.3 Ten opsigte van elke maandelikse periode van jou gebruik van die Diens, indien ons nie nadat jou maandelikse intekeningsgeld betaalbaar is jou betaling ontvang het nie, kan ons jou toegang tot die Diens opskort. Indien jou betaling ons teen die veertiende dag van die betrokke maand nog nie bereik het nie, sal ons jou gebruik van die Diens beëindig.
4.5 Jy kan per kredietkaart, met 'n debietorder of deur jou Vodacomselfoonkontrak of deur jou iTunes-rekening binne die Netwerk-app betaal. Alle ander betaalmetodes sal aan jou gekommunikeer word sodra hulle beskikbaar word.
5.1 Elke keer wanneer jy toegang tot die Diens wil verkry, moet jy aanmeld met die e-posadres en wagwoord ("Aanmeldbesonderhede") wat as deel van jou Registrasie-inligting deur jou verskaf is.
5.2 Bewaar jou Aanmeldbesonderhede op 'n veilige plek om ongemagtigde toegang tot die Diens te verhoed. As jy vermoed dat daar ongemagtigde toegang verkry is of kon gewees het deur jou Aanmeldbesonderhede te gebruik, moet jy:
5.2.2 vir ons e-pos by diens@netwerk24.com.
5.3 Wanneer jy ons per e-pos opdrag gee om toegang te blokkeer, sal ons dit onmiddellik doen en jou laat weet of ons werklike of vermoedelik ongemagtigde toegang opspoor.
5.4 Jy kan net met 5 (vyf) toestelle per intekening aanteken; enige poging om toegang te bekom deur meer as die toegelate getal toestelle kan tot die opskorting of kansellasie van jou intekening lei.
6.1 Alle inligting wat jy stuur, moet waar, akkuraat, aktueel en volledig wees. Jy mag nie 'n wanvoorstelling van jou identiteit gee nie. Al hierdie inligting moet bygewerk en akkuraat wees.
Ons kan aanvaar dat alle elektroniese kommunikasie wat redelikerwys lyk of dit afkomstig is van jou of van 'n persoon wat jy ons laat weet het gemagtig is om namens jou op te tree , wel van jou af kom.
8.1.3 enige lêer wat virusse, wurms, 'n Trojaanse perd of ander kontaminerende of destruktiewe kenmerke bevat, of wat andersins met die behoorlike werking van die Dienskanale inmeng, op die Dienskanale plaas of stuur nie;
8.1.6 die Dienskanale en/of die Publikasies gebruik op 'n wyse wat ons, ons besigheid en/of enige van ons geaffilieerdes se naam sal beswadder of in 'n negatiewe lig plaas nie;
8.1.7 vir onwettige of ongemagtigde doeleindes toegang tot die Dienskanale kry of dit gebruik op 'n wyse wat ons regte of die regte van enige ander persoon skend of die toegang, gebruik of genot van ons rekenaarstelsels deur 'n ander persoon beperk of verhinder nie;
8.1.8 materiaal op die Dienskanale plaas of daarheen stuur wat onwettig is of 'n derde party se regte skend, of obseen, misleidend, onjuis, lasterlik, onwettig of strydig met kopiereg of ander intellektuele eiendomsreg is, of skadelik vir data, sagteware of die werkverrigting van ons of enige ander partye se rekenaarstelsel is nie.
9 Gedrukte publikasies
9.1 Wanneer 'n Publikasie of deel van 'n Publikasie gedruk word, moet die volgende kennisgewing op elke gedrukte bladsy verskyn:"Kopiereg Netwerk24, 'n afdeling van Media24 Eiendoms Beperk. Alle regte voorbehou."
9.2 Jy mag slegs vir nie-kommersiële doeleindes Publikasies of enige deel van 'n Publikasie op die Dienskanale gebruik, aflaai of kopieer, maar slegs as jy -
9.2.3 skrywers, joernaliste, fotograwe en ander persone erken soos hulle op die Dienskanaal erken word; en
9.2.4 die datum meld waarop sodanige inhoud vanaf die Dienskanaal verkry is.
10 Beëindiging van jou intekening op die Diens deur jou of ons
10.1 Jy kan jou intekening op die Diens op enige tydstip beëindig deur die Netwerk24-dienssentrum te kontak deur 'n e-pos te stuur aan diens@netwerk24.com of 087 353 1300 (plaaslik) of 27 21 285 0988 (oorsee) te skakel. Kantoorure is tussen Maandag tot Vrydag van 08:00 tot 17:00 en Saterdag van 08:00 tot 11:00.
10.2 Ons kan jou intekening op die Diens beëindig -
10.3 By beëindiging ingevolge klousule 10.2.2 hierbo -
10.3 By beëindiging ingevolge klousule 10.1 of 10.2.2 hierbo -
10.2 Wanneer jy op Netwerk24 inteken via jou Netwerk24-app in die app-winkel, sal die betaling deur jou iTunes-rekening gedoen word sodra jy jou intekening bevestig het. Die maandelikse betaling soos aangedui sal 24 uur voor die einde van die maand outomaties gedoen word, tensy jy "auto-renew" ten minste 24 uur voor die einde van die maand afskakel. Só kan jy jou intekening self bestuur: Jy sal "auto-renew" onder "Account Settings" vind.
11 Bepalings vir e-publikasies
"Verskaffer" beteken Media24 (Edms) Bpk.
Alle inhoud en inligting oor publikasies/boeke wat deur Netwerk24 aangebied word insluitend, maar nie beperk nie tot publikasieskedules, artikels en inhoud, en geskiktheid vir spesifieke gehore word verskaf aan Netwerk24 deur die uitgewers van daardie publikasies en is die uitgewers se verantwoordelikheid. Netwerk24 aanvaar geen verantwoordelikheid vir tydskrifinhoud of die akkuraatheid van inligting wat die uitgewers verskaf nie.
11.2 Tydskrifpublikasieskedules en die vervangingslys
Publikasies word volgens wisselende skedules gepubliseer. Dit kan weekliks, tweeweekliks, maandeliks, kwartaalliks, ens. gepubliseer word. Soms word die publikasie van sekere publikasies met 'n paar weke of maande oorgeslaan. Netwerk24 sal sy bes doen om die huidige publikasieskedules van die beskikbare publikasies aan te toon. Aangesien die publikasieskedules egter deur die uitgewers en nie deur Netwerk24 bestuur word nie, kan afleweringstye verskil van dit wat aangedui is.
Deur die gebruik van die Diens of e-pos-kommunikasie met Netwerk24, gee die Besoeker toestemming tot en erken dat enige en alle ooreenkomste, kennisgewings, openbaarmaking, of enige ander kommunikasie aan alle wetlike vereiste(s) voldoen, insluitend, maar nie beperk nie tot die vereiste dat sodanige afgelewerde kommunikasie skriftelik moet wees.
Die Dienskanale en alle Inhoud op die Dienskanale, insluitend, maar nie beperk nie tot enige huidige of toekomstige aanbieding van produkte of dienste, word "voetstoots" verskaf en kan onakkuraathede of tipografiese foute insluit. Die Verskaffer bied geen waarborg of verteenwoordiging met betrekking tot die beskikbaarheid, akkuraatheid of volledigheid van die Inhoud nie. Nóg Netwerk24, nóg enige beheermaatskappy, geaffilieerde of filiaalmaatskappy sal aanspreeklik wees vir enige direkte of indirekte spesiale, gevolglike of enige ander denkbare skade wat gely of aangegaan is, met betrekking tot die gebruik van, of die onvermoë om toegang te kry tot die inhoud of die Dienskanale of enige funksionaliteit daarvan, selfs al word Netwerk24 uitdruklik daarvan in kennis gestel.
Indien enigeen van ons ("die Party in Verstek") hierdie Voorwaardes verbreek of versuim om die verbreking binne veertien dae na ontvangs van skriftelike kennisgewing van die ander party ("die Veronregte Party") reg te stel, mag die Veronregte Party, sonder benadeling van sy ander regte volgens wet, die Diens beëindig of onmiddellike spesifieke nakoming van al die Party in Verstek se verpligtinge eis, ongeag of die verpligtinge nou nagekom moet word of nie.
13 Kopiereg en intellektuele-eiendomsregte
13.1 Ons besit of is gelisensieer om alle intellektuele eiendomsregte in alle materiaal, tekeninge en data (gesamentlik "die Materiaal") te gebruik wat op die Dienskanale beskikbaar gestel word. Dit sluit nie jou Persoonlike Inligting in wat altyd aan jou sal behoort en slegs in ooreenstemming met ons Privaatheidsbeleid deur ons gebruik sal word nie.
13.2 Enige ongemagtigde gebruik, aanpassing, reproduksie, verspreiding, afgeleide skepping, verkoop, uitsending of ander sirkulasie of aanwending van die Materiaal of enige deel daarvan, is 'n skending van ons regte en 'n verbrekling van hieride Voorwaardes.
13.3 Ons besit of is gelisensieer om die Handelsmerke, name, logo's en diensmerke (gesamentlik "Handelsmerke") te gebruik wat op die Dienskanaal vertoon word, ongeag of hulle geregistreer of ongeregistreer is. Jy moet ons skriftelike toestemming kry indien jy 'n Handelsmerk wil gebruik of reproduseer vir enige doeleindes hoegenaamd.
13.4 Netwerk24 behou die reg voor om te enige tyd en sonder kennisgewing enige veranderinge aan die Dienskanale, die Inhoud, of produkte en/of dienste beskikbaar op die Dienskanale aan te bring. Alle regte in en tot die Inhoud word gereserveer en behou deur die Eienaars van die spesifieke inligting. Tensy dit in hierdie Bepalings en Voorwaardes gespesifiseer word, word geen lisensie of enige ander reg, insluitend maar sonder beperkings aan kopiereg, handelsmerk of enige ander intellektuele-eiendomsregte in of tot die eiendom aan die Besoeker toegestaan nie.
Eksterne skakels kan vir jou gerief verskaf word, maar hulle is buite ons beheer en ons doen geen voorstelling en gee geen waarborg oor hul inhoud nie. Indien jy eksterne skakels gebruik of daarop staatmaak, is dit op eie risiko. Wanneer jy eksterne skakels besoek, moet jy kennis neem van die betrokke eksterne webwerf se bepalings en voorwaardes en die risiko's verbonde aan die gebruik daarvan.
15.1 Hoewel ons altyd probeer verseker dat die Dienskanale beskikbaar is, word die Diens en Dienskanale sonder waarborg aangebied. Onderhewig aan die Wet op Verbruikersbeskerming No. 68 van 2008, saamgelees met enige van sy Regulasies (gesamentlik "die WVB"), gee ons geen waarborge, voorstellings, verklarings of waarborge (hetsy uitdruklik, stilswyend of residueel) in hierdie verband nie.
15.2.1 ontken ons alle geïmpliseerde waarborge van bemarkbaarheid of geskiktheid vir 'n bepaalde doel;
15.2.2.3 aan 'n bepaalde maatstaf van akkuraatheid, volledigheid of betroubaarheid, prestasie of gehalte sal voldoen nie;
15.3 Geen inligting wat jy by ons en/of ons gemagtigde diensverskaffers deur of van die Diens verkry, sal 'n waarborg deur ons of die betrokke diensverskaffer skep nie.
16 Ons en jou aanspreeklikheid word beperk
16.1 Nóg ons nóg ons direkteure of werknemers sal aanspreeklik wees vir skade (behalwe voortvloeiend uit ons bedrieglike optrede of growwe nalatigheid) van enige aard wat direk of indirek veroorsaak kan word deur of toeskryfbaar is aan:
16.1.4 'n verbreking van die Voorwaardes deur jou;
16.2.2 'n verbreking van die Voorwaardes deur ons.
16.3 Indien bevind word dat ons aanspreeklik is, word ons aanspreeklikheid beperk tot 'n bedrag gelyk aan die gelde wat jy aan ons betaal het vir die Diens, vir 'n tydperk van een maand voordat die skuldoorsaak ontstaan het.
17 Jy vrywaar ons
Die aankoop of gebruik van enige produkte of dienste van die Dienskanale is op die Besoeker se eie risiko. Die Besoeker skeld Netwerk24 vry en hou Netwerk24 onaanspreeklik vir enige verlies, besering of skade wat weens die aankoop of gebruik van die produkte op die Dienskanale gely is.
18 Adres vir regskennisgewings
18.2 Jy moet enige kennisgewing of regsproses met betrekking tot hierdie Voorwaardes stuur na ons adres soos in klousule 31 uiteengesit is. Ons kan ons straatadres verander na enige ander straatadres in Suid-Afrika) ons telefoonnommer en faksnommer verander en ons sal jou van sodanige verandering in kennis stel.
19 Dit is die enigste ooreenkoms tussen jou en ons
19.3 Indien enigeen van ons 'n vergunning of langer tyd aan die ander toestaan, sal dit nie enige van ons regte ophef of beperk nie, tensy ons uitdruklik skriftelik instem om die regte op te hef of te beperk.
20 Ons kan ons regte oordra met kennisgewing aan jou
Indien ons ons bates saamsmelt, verkoop of op 'n ander wyse oordra en dit die oordrag van ons regte en verpligtinge ingevolge hierdie Voorwaardes aan 'n derde party behels, sal ons jou laat weet voordat ons dit doen. Indien jy nie met die oordrag van ons regte en verpligtinge akkoord gaan nie, kan jy jou gebruik van die Diens met ingang van die datum van oordrag of oormaking beëindig.
21 Elke voorwaarde is skeidbaar
22 Oorgrens-oordrag van jou inligting
Van ons gemagtigde diensverskaffers kan buite Suid-Afrika gesetel wees. Jy stem in tot die oorgrens-oordrag van jou persoonlike inligting, sodat ons die Diens aan jou kan lewer. Ons sal sorg dat al sodanige gemagtigde diensverskaffers elk 'n beveiligings- en privaatheidsbeleid en prosedures het om minstens dieselfde vlak van beskerming as ons Voorwaardes te bied.
23 Kinders kan die Diens slegs met toestemming gebruik
Indien jy jonger as 18 is, kan jy nie instem tot die Voorwaardes nie en mag jy die Diens slegs met die toestemming en betrokkenheid van 'n ouer of ander regtens bevoegde persoon gebruik. Ons behou die reg voor om jou om inligting te vra wat nodig is om te bewys dat jy 18 jaar oud of ouer is, of dat jy die Diens met die toestemming en betrokkenheid van 'n ouer of regtens bevoegde persoon gebruik.
24 Gebeure of omstandighede buite ons beheer
24.1 Indien gebeure of omstandighede buite enigeen van ons se redelike beheer ("force majeure") enigeen van ons (die "Geaffekteerde Party") verhoed om enige van ons verpligtinge na te kom, sal daardie verpligtinge opgeskort word in soverre en so lank as wat die Geaffekteerde Party verhoed word om die verpligtinge na te kom.
24.2 Indien die force majeure meer as veertien dae voortduur, kan die Geaffekteerde Party die Voorwaardes onmiddelik beëindig deur die ander party kennis te gee.
24.3 Force majeure sluit die volgende in: 'n onafwendbare natuurramp ("vis major"), 'n onbeheerbare ongeluk ("casus fortuitous"), natuurkrag, staking, diefstal, oproer, ontploffing, opstand, oorlog (hetsy verklaar of nie), militêre operasies, aftyd van 'n eksterne telekommunikasielyn, kragonderbreking, internasionale beperkings, enige vereiste van 'n internasionale owerheid of 'n regering of ander bevoegde plaaslike owerheid, of 'n hofbevel.
25 Jou navrae en klagtes
Rig asseblief enige navrae of klagtes per e-pos aan diens@netwerk24.com.
26 Die WVB is op hierdie Voorwaardes van toepassing
Dié Dienskanale word deur Netwerk24 vanaf sy kantore in Suid-Afrika bestuur, bedryf en geadministreer. Toegang tot die Dienskanale vanuit gebiede of lande waar die Inhoud of aankoop van die produkte op die Dienskanale onwettig is, is verbode. Die Besoeker mag nie die Dienskanale in skending van Suid-Afrikaanse uitvoerwette en -regulasies gebruik nie. Indien die Besoeker die Dienskanale vanaf plekke buite Suid-Afrika binnegaan, is daardie Besoeker aanspreeklik vir die voldoening aan alle Suid-Afrikaanse uitvoerwette en -regulasies.
26.1 In die geval van 'n konflik tussen hierdie Voorwaardes en die WVB sal die WVB geld.
27 Addisionele inligting
Netwerk24, 'n afdeling van Media24 Eiendoms Beperk (Registrasienommer: 1950/038385/07)26.
27.3 Telefoonnommer: Tel +27 21 406 212126.
27.4 Faksnommer: +27 21 406 336626.
27.5 Webadres: http://www.media24.com
27.6 E-posadres: Maatskappysekretaris: Lurica.Klink@media24.com
27.7 Direkteure: RCC Jafta (Voorsitter / Chair), MI Davidson (Uitvoerende hoof / Chief executive officer), JC Held, JP Bekker, E Weideman, TD Petersen, M Patel, KR Mthimunye.
27.8 Sekretaris / Secretary: LJ Klink.
28 Bewys van datum van uitreiking en weergawe van Voorwaardes
Tensy die teendeel bewys word, sal 'n sertifikaat wat deur een van ons Direkteure geteken is genoegsame bewys wees van:
Kopiereg van hierdie Voorwaardes berus by Netwerk24. Hierdie dokument is laas bygewerk op 9 Desember 2019.
29 Netwerk24: Kommentaarbeleid
Ons is ten gunste van oop gesprek en wil aan al ons lesers die platform gee om saam te praat. Die "wagwoord" in die kommentaarafdeling van ons webwerwe is respek. Respek vir beide lesers en die mense en gebeure waaroor ons berig. Ons sal nie seksisme, homofobie, rassisme of ander vorms van haatspraak duld nie en behou ons die reg voor om kommentaar te verwyder. Kortom, speel die bal nie die man nie.
Enige gedrag wat Media24 se waardes oortree, sal nie verdra word nie en mag lei tot die beeïndiging van jou dienste (Media24 se waardes is respek, integriteit, moed en verantwoordbaarheid).